nibzard/narodne-novine-full-text-markdown huggingface dataset:
### NN 1/2020 (2.1.2020.), Pravilnik o izmjenama i dopunama Pravilnika o polugodišnjem i godišnjem izvještaju o izvršenju proračuna

MINISTARSTVO FINANCIJA

10

Na temelju članka 108. stavka 4. Zakona o proračunu (»Narodne novine«, br. 87/08, 136/12 i 15/15) ministar financija donosi

PRAVILNIK

O IZMJENAMA I DOPUNAMA PRAVILNIKA O POLUGODIŠNJEM I GODIŠNJEM IZVJEŠTAJU O IZVRŠENJU PRORAČUNA

Članak 1.

U Pravilniku o polugodišnjem i godišnjem izvještaju o izvršenju proračuna (»Narodne novine«, br. 24/13 i 102/17) u članku 6. stavku 4. riječ »isključivo« zamjenjuje se riječima: »u okviru svake aktivnosti i projekta i zbrojno«.

Članak 2.

Članak 7. mijenja se i glasi:

»(1) Izvještaj o zaduživanju na domaćem i stranom tržištu novca i kapitala daje pregled zaduživanja koje je u ime Republike Hrvatske ugovorilo ili preuzelo Ministarstvo financija odnosno koje je ugovorila ili preuzela jedinica lokalne i područne (regionalne) samouprave u izvještajnom razdoblju po vrsti instrumenata, valutnoj, kamatnoj i ročnoj strukturi.

(2) Izvještaj iz stavka 1. ovoga članka za proračunsku godinu sadrži i stanje obveza za vrijednosne papire, kredite i zajmove koje je u ime Republike Hrvatske ugovorilo ili preuzelo Ministarstvo financija odnosno koje je ugovorila ili preuzela jedinica lokalne i područne (regionalne) samouprave na početku i na kraju proračunske godine, kao i iznose otplata navedenih obveza raspoređene prema dospijeću u narednim godinama.

(3) Sastavni dio izvještaja o zaduživanju iz stavka 1. ovoga članka je izvještaj o zajmovima i potraživanjima za dane zajmove koje je u ime Republike Hrvatske ugovorilo Ministarstvo financija odnosno koje je ugovorila jedinica lokalne i područne (regionalne) samouprave koji sadrži pregled danih zajmova i potraživanja za dane zajmove u izvještajnom razdoblju.

(4) Izvještaj iz stavka 1. ovoga članka daje se u obliku obrazloženja koje je opisno, brojčano, s grafičkim prikazima ili kombinacija navedenog.«

Članak 3.

U članku 12. u stavku 2. podstavku 3. briše se točka i dodaje se veznik: »te«, a iza podstavka 3. dodaje se podstavak 4. koji glasi:

» – obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva.«

Iza stavka 2. dodaje se stavak 3. koji glasi:

»(3) Uz sadržaj iz stavka 2. ovoga članka, obrazloženje prihoda i primitaka, rashoda i izdataka godišnjeg izvještaja o izvršenju državnog proračuna sadrži i informacije o propisanom načinu iskazivanja prihoda i rashoda u vezi s pomoćima EU, podatke o potraživanjima iz fondova EU za isplaćena sredstva korisnicima te o obvezama za primljene predujmove iz fondova EU kojima decentralizirano upravljaju institucije Republike Hrvatske.«

Članak 4.

Odredbe ovog Pravilnika primjenjuju se od izrade godišnjeg izvještaja o izvršenju proračuna za 2019. godinu koji se izrađuje u 2020. godini i nadalje.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 400-02/19-01/76

Urbroj: 513-05-02-19-1

Zagreb, 30. prosinca 2019.

Potpredsjednik
 Vlade Republike Hrvatske
 i ministar financija
 dr. sc. Zdravko Marić, v. r.
### NN 1/2020 (2.1.2020.), Pravilnik o izmjenama i dopunama Pravilnika o posebnom porezu na motorna vozila

MINISTARSTVO FINANCIJA

8

Na temelju članka 33. Zakona o posebnom porezu na motorna vozila (»Narodne novine«, br. 15/13, 108/13 – ispravak, 115/16, 127/17 i 121/19) ministar financija donosi

PRAVILNIK

O IZMJENAMA I DOPUNAMA PRAVILNIKA O POSEBNOM POREZU NA MOTORNA VOZILA

Članak 1.

U Pravilniku o posebnom porezu na motorna vozila (»Narodne novine«, br. 1/17 i 2/18) u članku 3. stavku 3. točki 2. brišu se riječi: »i na čije ime se motorno vozilo mora registrirati.«.

U stavku 3. dodaje se točka 3. koja glasi:

»3. motorno vozilo iz stavka 2. točke 1. podtočke b) mora se registrirati na ime djeteta ili roditelja ili skrbnika djeteta s težim smetnjama u razvoju.«.

U stavku 6. iza riječi: »odredbama« dodaju se riječi: » stavka 2.«.

Članak 2.

U članku 4. stavku 1. točka 4. mijenja se i glasi:

»4. najmanja duljina teretnog prostora 890 milimetara«.

Iza stavka 5. dodaju se stavci 6. i 7. koji glase:

»(6) Stjecatelj koji rabljeno kombi vozilo iz stavka 4. ovoga članka unosi/uvozi za vlastite potrebe obvezan je prije registracije kod nadležnog tijela ishoditi mišljenje nadležnog carinskog ureda da se radi o motornom vozilu koje nije predmet oporezivanja posebnim porezom sukladno članku 5. stavku 1. točki 1. u vezi s člankom 4. stavkom 1. točkom n) Zakona o posebnom porezu na motorna vozila.

(7) Rabljenim dostavnim »van« vozilom s najviše jednim redom sjedala smatra se motorno vozilo za koje je teretna homologacija izdana od proizvođača motornog vozila.«.

Članak 3.

U članku 14. iza stavka 3. dodaje se novi stavak 4. koji glasi:

»(4) Ako se radi o rabljenom dostavnom »van« vozilu s najviše jednim redom sjedala koje temeljem odredbi članka 5. stavka 1. točke 1. u vezi s člankom 4. stavkom 1. točkom n) Zakona nije predmet oporezivanja, prilikom registracije motornog vozila kod nadležnog tijela uz račun obvezno se prilaže teretna homologacija izdana od proizvođača motornog vozila ili od njegovog predstavnika u Republici Hrvatskoj.«.

Dosadašnji stavci. 4., 5., 6. i 7. postaju stavci: 5., 6., 7. i 8.

Članak 4.

U Pravilniku o posebnom porezu na motorna vozila (»Narodne novine«, br. 1/17 i 2/18) Obrazac B iz Priloga 7 zamjenjuje se novim obrascem koji je tiskan uz ovaj Pravilnik i njegov je sastavni dio.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/19-01/3

Urbroj: 513-02-1710/1-19-1

Zagreb, 2. siječnja 2020.

Ministar financija
 dr. sc. Zdravko Marić, v. r.

PRILOG 7

![](/files/_web/sluzbeni-dio/2020/130541/images/10778.jpg)
### NN 2/2020 (3.1.2020.), Pravilnik o izmjenama Pravilnika o arheološkim istraživanjima

Ministarstvo kulture

18

Na temelju članka 49. stavka 2. Zakona o zaštiti i očuvanju kulturnih dobara (»Narodne novine«, broj 69/99, 151/03; 157/03 Ispravak, 87/09, 88/10, 61/11, 25/12, 136/12, 157/13, 152/14, 44/17 i 90/18) ministrica kulture donosi

PRAVILNIK

O IZMJENAMA PRAVILNIKA O ARHEOLOŠKIM ISTRAŽIVANJIMA

Članak 1.

U Pravilniku o arheološkim istraživanjima (»Narodne novine«, broj 102/10) članak 7. stavak 2. mijenja se i glasi:

»Stručni voditelj može biti državljanin Republike Hrvatske, druge države članice Europske unije ili druge države članice Europskog gospodarskog prostora.«

Članak 2.

U članku 12. podstavak 2. mijenja se i glasi:

» – vođenje terenske dokumentacije na hrvatskom jeziku;«

Članak 3.

U članku 16. stavak 1. mijenja se i glasi:

»Stručni voditelj dužan je u roku od 3 mjeseca od završetka istraživanja nadležnom tijelu dostaviti stručno izvješće na hrvatskom jeziku, a Ministarstvu kulture skraćeno stručno izvješće na hrvatskom jeziku o provedenim istraživanjima.«

Članak 4.

Ovaj Pravilnik stupa na snagu osmoga dana od objave u »Narodnim novinama«.

Klasa: 612-08/19-04/3213
 Urbroj: 532-06-01-01/4-19-1
 Zagreb, 17. prosinca 2019.

Ministrica
 dr. sc. Nina Obuljen Koržinek, v. r.
### NN 2/2020 (3.1.2020.), Odluka o najvišem postotku naknade depozitaru za 2020. godinu

HRVATSKA AGENCIJA ZA NADZOR FINANCIJSKIH USLUGA

39

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te primjenom odredbe članka 191. stavka 2. Zakona o obveznim mirovinskim fondovima (»Narodne novine« broj 19/14, 93/15, 64/18 i 115/18), Hrvatska agencija za nadzor financijskih usluga na sjednici Upravnog vijeća održanoj 23. prosinca 2019. godine donosi

ODLUKU

O NAJVIŠEM POSTOTKU NAKNADE DEPOZITARU ZA 2020. GODINU

Članak 1.

Depozitar za poslove depozitara iz članka 172. Zakona o obveznim mirovinskim fondovima (»Narodne novine« broj 19/14, 93/15, 64/18 i 115/18) u 2020. godini ima pravo na naknadu od najviše 0,022% od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/19-03/07

Urbroj: 326-01-40-41-19-1

Zagreb, 23. prosinca 2019.

Predsjednik
 Upravnog vijeća
 dr. sc. Ante Žigman, v. r.
### NN 2/2020 (3.1.2020.), Pravilnik o izmjenama i dopunama pravilnika o utvrđivanju neto vrijednosti imovine AIF-a i cijene udjela AIF-a

HRVATSKA AGENCIJA ZA NADZOR FINANCIJSKIH USLUGA

38

Na temelju odredbi članka 152. stavka 4., članka 153. stavka 15. točka a), članka 155. stavka 9. i članka 214. stavka 5. Zakona o alternativnim investicijskim fondovima (»Narodne novine«, br. 21/18) Hrvatska agencija za nadzor financijskih usluga (dalje: Hanfa) na sjednici Upravnog vijeća održanoj 23. prosinca 2019. godine donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU NETO VRIJEDNOSTI IMOVINE AIF-a I CIJENE UDJELA AIF-a

Članak 1.

U Pravilniku o utvrđivanju neto vrijednosti imovine AIF-a i cijene udjela AIF-a (»Narodne novine« br. 114/18 i 124/2019) u članku 8. stavak 3. mijenja se i glasi:

»(3) Fer vrijednost deviznih terminskih transakcija vrednuje se primjenom referentnih kamatnih stopa (close-out metoda) za određenu valutu, koje su dostupne na službenom financijsko-informacijskom servisu te se pritom kao referentni tečaj uzima srednji tečaj Hrvatske narodne banke ili, ako isto nije dostupno, na način da se za svaki dan vrednovanja, ugovoreni dnevni forward poeni (razlika ugovorenog forward tečaja i srednjeg tečaja na dan sklapanja terminske transakcije, podijeljena s brojem dana do dospijeća forwarda) kumulativno pripisuju/oduzimaju od srednjeg tečaja na dan sklapanja terminske transakcije, a tako dobivena vrijednost uspoređuje sa srednjim tečajem HNB-a na dan vrednovanja primjenom close-out metode. Razlika te dvije vrijednosti predstavlja fer vrijednost za dan vrednovanja.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-02/01

Urbroj: 326-01-70-72-19-23

Zagreb, 23. prosinca 2019.

Predsjednik
 Upravnog vijeća
 dr. sc. Ante Žigman, v. r.
### NN 2/2020 (3.1.2020.), Pravilnik o izmjenama i dopunama Pravilnika o utvrđivanju neto vrijednosti imovine UCITS fonda i cijene udjela u UCITS fondu

HRVATSKA AGENCIJA ZA NADZOR FINANCIJSKIH USLUGA

37

Na temelju odredbi članka 168. stavka 2. Zakona o otvorenim investicijskim fondovima s javnom ponudom (»Narodne novine«, br. 44/16) Hrvatska agencija za nadzor financijskih usluga na sjednici Upravnog vijeća održanoj 23. prosinca 2019. godine donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU NETO VRIJEDNOSTI IMOVINE UCITS FONDA I CIJENE UDJELA U UCITS FONDU

Članak 1.

U Pravilniku o utvrđivanju neto vrijednosti imovine UCITS fonda i cijene udjela u UCITS fondu (NN 128/17, 114/18 i 124/2019), u članku 9. stavak 3. mijenja se i glasi:

»(3) Fer vrijednost deviznih terminskih transakcija vrednuje se primjenom referentnih kamatnih stopa (close-out metoda) za određenu valutu, koje su dostupne na službenom financijsko-informacijskom servisu te se pritom kao referentni tečaj uzima srednji tečaj Hrvatske narodne banke ili, ako isto nije dostupno, na način da se za svaki dan vrednovanja, ugovoreni dnevni forward poeni (razlika ugovorenog forward tečaja i srednjeg tečaja na dan sklapanja terminske transakcije, podijeljena s brojem dana do dospijeća forwarda) kumulativno pripisuju/oduzimaju od srednjeg tečaja na dan sklapanja terminske transakcije, a tako dobivena vrijednost uspoređuje sa srednjim tečajem HNB-a na dan vrednovanja primjenom close-out metode. Razlika te dvije vrijednosti predstavlja fer vrijednost za dan vrednovanja.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-02/02
 Urbroj: 326-01-70-72-19-3
 Zagreb, 23. prosinca 2019.

Predsjednik
 Upravnog vijeća
 dr. sc. Ante Žigman, v. r.
### NN 2/2020 (3.1.2020.), Pravilnik o izmjenama i dopunama Pravilnika o vrednovanju imovine mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

36

Na temelju članka 97. stavka 3. Zakona o mirovinskim osiguravajućim društvima (»Narodne novine« broj 22/14, 29/18, 115/18), Hrvatska agencija za nadzor financijskih usluga na sjednici Upravnog vijeća održanoj 23. prosinca 2019. godine donosi

PRAVILNIK

O IZMJENAMA I DOPUNAMA PRAVILNIKA O VREDNOVANJU IMOVINE MIROVINSKOG OSIGURAVAJUĆEG DRUŠTVA

Članak 1.

U članku 5. stavku 3. prva rečenica se briše.

Članak 2.

U članku 7. Pravilnika o vrednovanju imovine mirovinskog osiguravajućeg društva (»Narodne novine« broj 103/2014, dalje: Pravilnik), dodaje se stavak 12. koji glasi:

»(12) Iznimno od stavka 4. ovoga članka, a pod uvjetima iz stavka 5. ovoga članka, dužnički vrijednosni papiri i instrumenti tržišta novca kojima se trguje u drugoj državi članici ili državi članici OECD-a te za koje se ne može utvrditi radi li se o aktivnom tržištu mogu se vrednovati primjenom cijene objavljene na službenom financijsko-informacijskom servisu, za dan za koji se vrednuje imovina i obveze, dobivene algoritmima koji izračunavaju (generiraju) kompozitnu cijenu dosljedno koristeći dostupne tržišne podatke o trgovanju, indikativne ili obvezujuće kotacije.«

Članak 3.

U članku 8. stavak 3. mijenja se i glasi:

»(3) Devizne terminske transakcije dnevno se vrednuju po fer vrijednosti, primjenom referentnih kamatnih stopa (close-out metoda) za određenu valutu, koje su dostupne na službenom financijsko-informacijskom servisu te se pritom kao referentni tečaj uzima srednji tečaj Hrvatske narodne banke ili, ako isto nije dostupno, na način da se za svaki dan vrednovanja koristi krivulja prinosa izvedena iz kamatnih stopa primarne emisije (on-the-run) trezorskih zapisa Ministarstva financija s time da se kao početna točka uzima prekonoćna kamatna stopa HNB-a ostvarena u trgovini depozitima na međubankovnom tržištu.«

Članak 4.

Članak 9. stavak 2. Pravilnika mijenja se i glasi:

»(2) Iznimno od stavka 1. ovoga članka prenosivi dužnički vrijednosni papiri čiji je izdavatelj Republika Hrvatska ili za njih jamči Republika Hrvatska, druga država članica ili država članica OECD-a, čiji je izdavatelj jedinice lokalne ili područne (regionalne) samouprave u Republici Hrvatskoj, drugoj državi članici ili u državi članici OECD-a, Hrvatska narodna banka ili središnja banka druge države članice, odnosno države članice OECD-a, kojima se trguje na neaktivnom tržištu, mogu se vrednovati primjenom cijene objavljene na službenom financijsko-informacijskom servisu, za dan za koji se vrednuje imovina i obveze, dobivene algoritmima koji izračunavaju (generiraju) kompozitnu cijenu dosljedno koristeći dostupne tržišne podatke o trgovanju, te indikativnim ili obvezujućim kotacijama.«

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-04/06
 Urbroj: 326-01-70-72-19-11
 Zagreb, 23. prosinca 2019.

Predsjednik
 Upravnog vijeća
 dr. sc. Ante Žigman, v. r.
### NN 2/2020 (3.1.2020.), Uredba o izmjeni i dopuni Zakona o provedbi ovrhe na novčanim sredstvima

Vlada Republike Hrvatske

17

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 118/19), Vlada Republike Hrvatske je na sjednici održanoj 3. siječnja 2020. donijela

UREDBU

O IZMJENI I DOPUNI ZAKONA O PROVEDBI OVRHE NA NOVČANIM SREDSTVIMA

Članak 1.

U Zakonu o provedbi ovrhe na novčanim sredstvima (»Narodne novine«, broj 68/18), u članku 23. stavak 2. mijenja se i glasi:

»(2) Jedinstveni registar računa jest elektronička baza podataka koja sadrži podatke o svim računima i oročenim novčanim sredstvima te o sefovima svih fizičkih i pravnih osoba, kao i podatke o stambenim štednim ulozima i depozitima u kreditnim unijama svih fizičkih i pravnih osoba.«.

Stavak 4. mijenja se i glasi:

»(4) Obveznici dostave podataka iz stavka 3. ovoga članka dužni su dnevno dostavljati u Jedinstveni registar računa podatke o otvorenim računima i oročenim novčanim sredstvima te o sefovima svih fizičkih i pravnih osoba, kao i podatke o stambenim štednim ulozima i depozitima u kreditnim unijama te podatke o naknadno nastalim promjenama po tim računima, oročenim novčanim sredstvima, stambenim štednim ulozima i depozitima u kreditnim unijama.«.

Članak 2.

U članku 24. iza stavka 5. dodaje se novi stavak 6. koji glasi:

»(6) Uredu za sprječavanje pranja novca kao financijsko-obavještajnoj jedinici Republike Hrvatske izravno su elektroničkim putem i bez naknade dostupni svi podaci koji se nalaze u Jedinstvenom registru računa, u skladu s propisom kojim se uređuje sprječavanje pranja novca i financiranja terorizma.«.

Dosadašnji stavak 6. postaje stavak 7.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/19-44/04

Urbroj: 50301-25/16-20-2

Zagreb, 3. siječnja 2020.

Predsjednik
 mr. sc. Andrej Plenković, v. r.
### NN 3/2020 (8.1.2020.), Odluka o zatvaranju za promet postojećeg pješačkog prijelaza

Agencija za sigurnost željezničkog prometa

46

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13, 18/15, 110/15 i 70/17), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15), ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG PJEŠAČKOG PRIJELAZA

I.

Ukida se postojeći pješački prijelaz na željezničkoj pruzi M201 (Gyekenyes) Državna granica – Botovo – Koprivnica – Dugo Selo u km 469+505 u općini Gradec.

II.

Ova Odluka stupa na snagu danom objave u »Narodnim novinama«.

Klasa: 341-04/19-01/14
 Urbroj: 387-03-01-19-02
 Zagreb, 31. prosinca 2019.

Ravnatelj
 Želimir Delač, dipl. ing. el., v. r.
### NN 3/2020 (8.1.2020.), Odluka o izmjeni i dopuni Odluke o porezima Grada Varaždina

Grad Varaždin

48

Na temelju članka 42. stavka 1. Zakona o lokalnim porezima (»Narodne novine« broj 115/16 i 101/17) i članka 45. Statuta Grada Varaždina (»Službeni vjesnik Grada Varaždina« broj 3/18) Gradsko vijeće Grada Varaždina, na 23. sjednici održanoj 16. prosinca 2019. godine, donosi

ODLUKU

O IZMJENI I DOPUNI ODLUKE O POREZIMA GRADA VARAŽDINA

Članak 1.

U Odluci o porezima Grada Varaždina (»Narodne novine« broj 99/17, 23/18 i 72/19 i »Službeni vjesnik Grada Varaždina« broj 9/17, 1/18 i 6/19) u članku 7. stavak 1. mijenja se i glasi:

»Za korištenje javnih površina za terase, prodajne stolove i klupe, zamrzivače, zabavišta, prijenosne stalke za obavještavanje, banere i drugu privremenu upotrebu, plaća se porez po m² površine po danu, najmanje za 1 m² površine, osim za korištenje javne površine radi izvođenja radova na elektroničkoj komunikacijskoj infrastrukturi gdje se plaća najmanje za 15 m2, i to za:

|  |  |  |
| --- | --- | --- |
| Namjena | Zona I.  povijesna jezgra grada, kuna po m2 dnevno | Zona II.  ostali dijelovi grada, kuna po m2 dnevno |
| – ljetne terase | 2,00 | 1,50 |
| – korištenje javne površine za pečenje i prodaju plodina i prodaju cvijeća | 3,20 | 2,40 |
| – prodajni stolovi, štandovi, zamrzivači i kućice | 2,80 | 2,00 |
| – izlaganje robe | 2,80 | 2,00 |
| – prijenosni stalci za obavještavanje | 20,00 | 16,00 |
| – baneri | 20,00 | 8,00 |
| – postavljanje zabavnih radnji |  | 1,20 |
| – korištenje javne površine po zdencu ili nadzemnom telekomunikacijskom ormariću, radi izvođenja radova na elektroničkoj komunikacijskoj infrastrukturi | 50,00 | 30,00 |

«

Članak 2.

U članku 7., iza stavka 10. dodaje se novi stavak 11. koji glasi:

»Za postavljanje novih samostojećih telekomunikacijskih razvodnih ormarića, kao i za već postavljene samostojeće telekomunikacijske razvodne ormariće, obračunava se porez u iznosu od 300,00 kuna u I. zoni, a 200,00 kuna u II. zoni, odnosno 3.600,00 kuna godišnje u I. zoni, a 2.400,00 kuna u II. zoni godišnje.«

Dosadašnji stavci 11. i 12. postaju stavci 12. i 13.

Članak 3.

Ova Odluka stupa na snagu osmoga dana od dana objave u »Službenom vjesniku Grada Varaždina«.

Klasa: 410-01/19-01/3

Urbroj: 2186/01-02-19-6

Varaždin, 16. prosinca 2019.

Predsjednik
 Gradskoga vijeća
 Damir Habijan, dipl. iur., v. r.
### NN 3/2020 (8.1.2020.), Odluka o lokalnim porezima Grada Našica

Grad Našice

47

Na temelju članaka 20. i 42. stavka 1. točke 1., 2. i 3. Zakona o lokalnim porezima (»Narodne novine«, broj 115/2016. i 101/17.) i članka 33. stavka 1. podstavka 19. Statuta Grada Našica (»Službeni glasnik Grada Našica«, broj 6/09., 4/12., 1/13., 2/13. – pročišćeni tekst i 2/18.) Gradsko vijeće Grada Našica, na 20. sjednici od 23. prosinca 2019. godine, donijelo je

ODLUKU

O LOKALNIM POREZIMA GRADA NAŠICA

I. OPĆE ODREDBE

Ovom Odlukom utvrđuju se: lokalni porezi koji su izvori prihoda Grada Našica, visina stope prireza porezu na dohodak i poreza na potrošnju. visina poreza na kuće za odmor te nadležno porezno tijelo za utvrđivanje i naplatu poreza na potrošnju i poreza na kuće za odmor.

II. VRSTE POREZA

Članak 1.

Lokalni porezi Grada Našica su:

1. prirez porezu na dohodak

2. porez na potrošnju

3. porez na kuće za odmor.

1. Prirez porezu na dohodak

Članak 2.

Prirez porezu na dohodak plaća po stopi od 8 % (osam posto).

2. Porez na potrošnju

Članak 3.

Porez na potrošnju plaća se po stopi od 3 % (tri posto).

Članak 4.

Nadležno porezno tijelo za utvrđivanje i naplatu poreza na potrošnju je Upravni odjel za proračun i financije Grada Našica.

3. Porez na kuće za odmor

Članak 4.

Porez na kuće za odmor plaća se u iznosu od 10,00 kuna po kvadratnom metru korisne površine kuće za odmor.

Članak 5.

Nadležno porezno tijelo za utvrđivanje i naplatu poreza na kuće za odmor je Upravni odjel za proračun i financije Grada Našica.

III. ZAVRŠNE ODREDBE

Članak 6.

Danom primjene ove Odluke prestaje vrijediti Odluka o prirezu porezu na dohodak (»Narodne novine«, broj 156/09. i »Službeni glasnik Grada Našica« broj 10/09.), Odluka o gradskim porezima Grada Našica (»Službeni glasnik Grada Našica«, broj 3/17.) i Odluka o izmjenama Odluke o gradskim porezima Grada Našica (»Službeni glasnik Grada Našica«, broj 2/18.).

Članak 7.

Ova Odluka objavit će se u »Službenom glasniku Grada Našica« i »Narodnim novinama«. Odluka stupa na snagu prvoga dana od dana objave u »Službenom glasniku Grada Našica«, a primjenjuje se od 1. siječnja 2020. godine, osim odredbe o prirezu porezu na dohodak, koja stupa na snagu prvoga dana u mjesecu nakon mjeseca objave u »Narodnim novinama«.

Klasa: 410-01/19-01/2
 Urbroj: 2149/01-01-19-2
 Našice, 23. prosinca 2019.

Predsjednik
 Gradskog vijeća
 Krešimir Kašuba, dr. med. vet., v. r.
### NN 3/2020 (8.1.2020.), Odluka o izmjeni i dopuni Odluke o lokalnim porezima Općine Bilje

Općina Bilje

49

Na temelju članka 20. Stavak 2 članka 42. Zakona o lokalnim porezima (»Narodne novine« br. 115/16, 101/17) članka 34. Statuta Općine Bilje (»Službeni glasnik« broj 5/13., 3/14., 2/18. – pročišćen tekst 3/18.), Općinsko vijeće na svojoj 19. sjednici održanoj 17. prosinca 2019. g. donijelo je

ODLUKU

O IZMJENI I DOPUNI ODLUKE O LOKALNIM POREZIMA

Članak 1.

Članak 3. Odluke o lokalnim porezima Općine Bilje (»Narodne novine«, broj 125/17) mijenja se i glasi:

»Prirez poreza na dohodak plaćaju obveznici poreza na dohodak s područja Općine Bilje.«

Članak 2.

Članak 4. Odluke se briše.

Članak 3.

Članak 5. mijenja se i glasi:

»Prirez porez na dohodak plaća se po stopi od 5 % od utvrđene osnovice.«

Članak 4.

Članak 10. Odluke se briše.

Članak 5.

Članak 13. Odluke se briše.

Članak 6.

U članku 18. Odluke dodaje se točka 4. koja glasi:

(4) Porez na korištenje javne površine plaća se u roku od 15 dana od dana dostave rješenja o utvrđenju poreza.

Članak 7.

Članak 19. Odluke se briše.

Članak 8.

Članak 21. Odluke se briše.

Članak 9.

Članak 23. Odluke se briše.

Članak 10.

Članak 24. mijenja se i glasi:

»Općina Bilje poslove utvrđenja, evidentiranja, nadzora, naplate i ovrhe radi naplate, općinskih poreza propisanih ovom odlukom u cijelosti prenosi na poreznu upravu Osijek, Ispostava Beli Manastir.«

Članak 11.

Članak 29. Odluke se briše.

Članak 12.

Ova Odluka o izmjenama i dopunama Odluke stupa na snagu osmoga dana od dana objave u »Narodnim novinama«, a objavit će se i u »Službenom glasniku Općine Bilje«.

Klasa: 410-19/17-01/2
 Urbroj: 2100/02-01-19-12
 Bilje, 17. prosinca 2019.

Predsjednik
 Srećko Tatrević, v. r.
### NN 3/2020 (8.1.2020.), Odluka o dopuni Odluke o osnivanju Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

41

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 3. siječnja 2020. godine donijela

ODLUKU

O DOPUNI ODLUKE O OSNIVANJU POVJERENSTVA VLADE REPUBLIKE HRVATSKE ZA OSOBE S INVALIDITETOM

I.

U Odluci o osnivanju Povjerenstva Vlade Republike Hrvatske za osobe s invaliditetom (»Narodne novine«, broj 19/17), u točki VI. podstavku 39. točka na kraju rečenice briše se te se iza podstavka 39. dodaju podstavci 40. i 41. koji glase:

» – predstavnik Hrvatskog saveza udruga OSIce

– predstavnik Središnjeg državnog ureda za razvoj digitalnog društva.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/521
 Urbroj: 50301-25/14-20-2
 Zagreb, 3. siječnja 2020.

Predsjednik
 mr. sc. Andrej Plenković, v. r.
### NN 4/2020 (10.1.2020.), Pravilnik o prestanku važenja Pravilnika o unutarnjem ustrojstvu i načinu rada Tajništva i njegovih službi

Državnoodvjetničko vijeće

55

Na temelju članka 41. stavka 1. u vezi članka 47. stavka 4. Zakona o Državnoodvjetničkom vijeću (»Narodne novine« broj 67/2018), Državnoodvjetničko vijeće na 15. sjednici 20. prosinca 2019. donosi

PRAVILNIK

O PRESTANKU VAŽENJA PRAVILNIKA O UNUTARNJEM USTROJSTVU I NAČINU RADA TAJNIŠTVA I NJEGOVIH SLUŽBI

Članak 1.

Danom stupanja na snagu ovoga Pravilnika prestaje važiti Pravilnik o unutarnjem ustrojstvu i načinu rada Tajništva i njegovih službi (»Narodne novine« broj 19/2011).

Članak 2.

Ovaj Pravilnik stupa na snagu prvi dan od dana objave u »Narodnim novinama«.

Broj: DOV-211/2019

Zagreb, 20. prosinca 2019.

Predsjednik
 Državnoodvjetničkog vijeća
 Darko Klier, v. r.
### NN 4/2020 (10.1.2020.), Konačni rezultati izbora za predsjednika Republike Hrvatske

DRŽAVNO IZBORNO POVJERENSTVO REPUBLIKE HRVATSKE

54

Na osnovi članka 17. stavka 4. i članaka 40. i 41. Zakona o izboru predsjednika Republike Hrvatske (»Narodne novine«, broj 22/92, 42/92, 71/97, 69/04, 99/04, 44/06, 24/11 i 128/14) nakon izbora za predsjednika Republike Hrvatske održanim 22. prosinca 2019. i 29. prosinca 2019. te 5. siječnja 2020., Državno izborno povjerenstvo Republike Hrvatske na sjednici održanoj 9. siječnja 2020. utvrdilo je i objavljuje

IZBOR

PREDSJEDNIKA REPUBLIKE HRVATSKE

I. Nakon prikupljenih i obrađenih rezultata glasovanja sa svih 6.533 biračkih mjesta, na kojima je upisano 3.734.115 birača, utvrđeno je da je glasovalo 2.053.848 birača ili 55,00%, od čega je prema glasačkim listićima glasovalo 2.053.292 birača ili 54,99%.

Važećih glasačkih listića utvrđeno je 1.963.877 odnosno 95,65%. Nevažećih glasačkih listića utvrđeno je 89.415 odnosno 4,35%.

II. Kandidat i kandidatkinja za izbor predsjednika Republike Hrvatske dobili su sljedeći broj glasova:

|  |  |
| --- | --- |
| 1. ZORAN MILANOVIĆ | 1.034.170 glasova |
| 2. KOLINDA GRABAR-KITAROVIĆ | 929.707 glasova. |

III. Državno izborno povjerenstvo Republike Hrvatske, na osnovi rezultata glasovanja sa svih biračkih mjesta, utvrdilo je i objavljuje

za predsjednika Republike Hrvatske izabran je

ZORAN MILANOVIĆ.

Klasa: 013-04/19-01/91
 Urbroj: 507-03/02-20-6
 Zagreb, 9. siječnja 2020.

Predsjednik
 Đuro Sessa, v. r.
### NN 4/2020 (10.1.2020.), Odluka o osnivanju Nacionalnog povjerenstva za gospodarenje dabrom (Castor fiber L.)

VLADA REPUBLIKE HRVATSKE

52

Na temelju članka 60. stavka 4. Zakona o lovstvu (»Narodne novine«, br. 99/18 i 32/19) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 9. siječnja 2020. godine donijela

ODLUKU

O OSNIVANJU NACIONALNOG POVJERENSTVA
 ZA GOSPODARENJE DABROM (Castor fiber L.)

I.

Ovom Odlukom osniva se Nacionalno povjerenstvo za gospodarenje dabrom (Castor fiber L.) (u daljnjem tekstu: Povjerenstvo) na rok od četiri godine.

II.

U Povjerenstvo se imenuju:

1. za predsjednika:

– Domagoj Križaj, Ministarstvo poljoprivrede

2. za članove:

– prof. dr. sc. Marijan Grubešić, Šumarski fakultet Sveučilišta u Zagrebu

– prof. dr. sc. Zdravko Janicki, Veterinarski fakultet Sveučilišta u Zagrebu

– Ljiljana Vrbanac, Ministarstvo zaštite okoliša i energetike

– Ivana Pleština, Ministarstvo zaštite okoliša i energetike

– Lea Barić, Ministarstvo poljoprivrede

– dr. sc. Neška Vukšić, Hrvatski lovački savez

3. za tajnika:

– Biljana Miljovski, Ministarstvo poljoprivrede.

III.

Zadaća Povjerenstva je izrada i provođenje Plana gospodarenja dabrom u Republici Hrvatskoj i njegovih revizija, akcijskog plana te praćenje ostvarenja planiranih aktivnosti i ocjena učinkovitosti provedbe Plana gospodarenja dabrom u Republici Hrvatskoj. Povjerenstvo izrađuje preporuke, mišljenja i izvješća o gospodarenju dabrom te daje smjernice za donošenje novih ili izmjene važećih propisa na ovom području.

IV.

Stručne i administrativne poslove za Povjerenstvo obavlja ministarstvo nadležno za poslove lovstva.

U rad Povjerenstva mogu se, prema potrebi, uključiti i druge osobe, o čemu odlučuje Povjerenstvo.

V.

Organizacija i način rada Povjerenstva utvrđuje se poslovnikom koji donosi Povjerenstvo uz suglasnost ministra nadležnog za poslove lovstva.

VI.

Povjerenstvo o svom radu pisanim putem izvješćuje ministarstvo nadležno za poslove lovstva najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u okviru razdjela 060 Ministarstva poljoprivrede, na proračunskoj aktivnosti A568060 – Unaprjeđenje lovstva, izvor financiranja 43 – Ostali prihodi za posebne namjene.

Predsjednik, članovi i tajnik Povjerenstva koji su zaposlenici tijela državne uprave, za rad/članstvo u Povjerenstvu ne mogu primati naknadu.

Za članove Povjerenstva koji nisu osobe iz stavka 2. ove točke, utvrđuje se neto naknada u iznosu od 150,00 kuna po sudjelovanju na sjednici.

VIII.

Zadužuje se Ministarstvo poljoprivrede da o donošenju ove Odluke izvijesti osobe iz točke II. ove Odluke.

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/49
 Urbroj: 50301-25/06-20-3
 Zagreb, 9. siječnja 2020.

Predsjednik
 mr. sc. Andrej Plenković, v. r.
### NN 4/2020 (10.1.2020.), Odluka o osnivanju Nacionalnog povjerenstva za ocjenu trofeja i izložbe

Vlada Republike Hrvatske

50

Na temelju članka 72. stavka 4. Zakona o lovstvu (»Narodne novine«, br. 99/18 i 32/19) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 9. siječnja 2020. godine donijela

ODLUKU

O OSNIVANJU NACIONALNOG POVJERENSTVA
 ZA OCJENU TROFEJA I IZLOŽBE

I.

Ovom Odlukom osniva se Nacionalno povjerenstvo za ocjenu trofeja i izložbe (u daljnjem tekstu: Povjerenstvo) na rok od četiri godine.

II.

U Povjerenstvo se imenuju:

1. za predsjednika:

– dr. sc. Josip Malnar, Hrvatski lovački savez

2. za članove:

– prof. dr. sc. Krešimir Krapinec, Šumarski fakultet Sveučilišta u Zagrebu

– izv. prof. dr. sc. Damir Ugarković, Šumarski fakultet Sveučilišta u Zagrebu

– doc. dr. sc. Dražen Degmečić, Hrvatski lovački savez

– Marinko Šebečić, dr. med. vet., Hrvatski lovački savez

3. za tajnika:

– dr. sc. Neška Vukšić, Hrvatski lovački savez.

III.

Zadaća Povjerenstva je potvrđivanje vrhunskih trofeja divljači, ocjenjivanje trofeja divljači koji se žele iznijeti iz Republike Hrvatske, a nalaze se u skupini pet točaka manjoj od vrhunskog trofeja divljači.

IV.

Stručne i administrativne poslove za Povjerenstvo obavlja Hrvatski lovački savez.

U rad Povjerenstva mogu se, prema potrebi, uključiti i druge osobe, o čemu odlučuje Povjerenstvo.

V.

Organizacija i način rada Povjerenstva utvrđuje se poslovnikom koji donosi Povjerenstvo uz suglasnost ministra nadležnog za poslove lovstva.

VI.

Povjerenstvo o svom radu pisanim putem izvješćuje ministarstvo nadležno za poslove lovstva najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u okviru razdjela 060 Ministarstva poljoprivrede, na proračunskoj aktivnosti A568060 – Unaprjeđenje lovstva, izvor financiranja 43 – Ostali prihodi za posebne namjene.

Za predsjednika, članove i tajnika Povjerenstva koji nisu zaposlenici tijela državne uprave, utvrđuje se neto naknada u iznosu od 150,00 kuna po sudjelovanju na sjednici.

VIII.

Zadužuje se Ministarstvo poljoprivrede da o donošenju ove Odluke izvijesti osobe iz točke II. ove Odluke.

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/52
 Urbroj: 50301-25/06-20-3
 Zagreb, 9. siječnja 2020.

Predsjednik
 mr. sc. Andrej Plenković, v. r.
### NN 4/2020 (10.1.2020.), Odluka o osnivanju Nacionalnog povjerenstva za gospodarenje mačkom divljom (Felis silvestris Schr.)

VLADA REPUBLIKE HRVATSKE

51

Na temelju članka 60. stavka 4. Zakona o lovstvu (»Narodne novine«, br. 99/18 i 32/19) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 9. siječnja 2020. godine donijela

ODLUKU

O OSNIVANJU NACIONALNOG POVJERENSTVA ZA GOSPODARENJE MAČKOM DIVLJOM
 (Felis silvestris Schr.)

I.

Ovom Odlukom osniva se Nacionalno povjerenstvo za gospodarenje mačkom divljom (Felis silvestris Schr.) (u daljnjem tekstu: Povjerenstvo) na rok od četiri godine.

II.

U Povjerenstvo se imenuju:

1. za predsjednika:

– doc. dr. sc. Kristijan Tomljanović, Šumarski fakultet Sveučilišta u Zagrebu

2. za članove:

– izv. prof. dr. sc. Nikica Šprem, Agronomski fakultet Sveučilišta u Zagrebu

– izv. prof. dr. sc. Dean Konjević, Veterinarski fakultet Sveučilišta u Zagrebu

– dr. sc. Neška Vukšić, Hrvatski lovački savez

– Stjepan Gospočić, Ministarstvo zaštite okoliša i energetike

– Tomislav Žuglić, Ministarstvo poljoprivrede

3. za tajnika:

– Ivan Gligora, Ministarstvo poljoprivrede.

III.

Zadaća Povjerenstva je izrada i provođenje Plana gospodarenja mačkom divljom i njegovih revizija, akcijskog plana gospodarenja mačkom divljom za svaku pojedinu godinu te praćenje ostvarenja planiranih aktivnosti i ocjena učinkovitosti provedbe Plana gospodarenja. Povjerenstvo izrađuje preporuke, mišljenja i izvješća o gospodarenju mačkom divljom te daje smjernice za donošenje novih ili izmjene važećih propisa na ovom području.

IV.

Stručne i administrativne poslove za Povjerenstvo obavlja ministarstvo nadležno za poslove lovstva.

U rad Povjerenstva mogu se, prema potrebi, uključiti i druge osobe, o čemu odlučuje Povjerenstvo.

V.

Organizacija i način rada Povjerenstva utvrđuje se poslovnikom koji donosi Povjerenstvo uz suglasnost ministra nadležnog za poslove lovstva.

VI.

Povjerenstvo o svom radu pisanim putem izvješćuje ministarstvo nadležno za poslove lovstva najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u okviru razdjela 060 Ministarstva poljoprivrede, na proračunskoj aktivnosti A568060 – Unaprjeđenje lovstva, izvor financiranja 43 – Ostali prihodi za posebne namjene.

Predsjednik, članovi i tajnik Povjerenstva koji su zaposlenici tijela državne uprave, za rad/članstvo u Povjerenstvu ne mogu primati naknadu.

Za članove Povjerenstva koji nisu osobe iz stavka 2. ove točke, utvrđuje se neto naknada u iznosu od 150,00 kuna po sudjelovanju na sjednici.

VIII.

Zadužuje se Ministarstvo poljoprivrede da o donošenju ove Odluke izvijesti osobe iz točke II. ove Odluke.

IX.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/51
 Urbroj: 50301-25/06-20-3
 Zagreb, 9. siječnja 2020.

Predsjednik
 mr. sc. Andrej Plenković, v. r.
### NN 5/2020 (15.1.2020.), Pravilnik o visini naknade za izvršeni pregled i provjeru plovidbenosti zrakoplova

MINISTARSTVO MORA, PROMETA I INFRASTRUKTURE

65

Na temelju članka 142., točke 10. Zakona o zračnom prometu (»Narodne novine« br. 69/09, 84/11, 54/13, 127/13 i 92/14), ministar mora, prometa i infrastrukture donosi

PRAVILNIK

O VISINI NAKNADE ZA IZVRŠENI PREGLED I PROVJERU PLOVIDBENOSTI ZRAKOPLOVA

Članak 1.

Ovim Pravilnikom propisuje se visina naknade za izvršeni pregled plovidbenosti zrakoplova, ovisno o vrsti pregleda, kategoriji zrakoplova i vrsti operacija za koje se zrakoplov koristi.

Članak 2.

(1) Naknada za izvršeni pregled plovidbenosti zrakoplova plaća se ovisno o vrsti pregleda, kategoriji zrakoplova i vrsti operacija za koje se zrakoplov koristi.

(2) Visine naknada iz stavka 1. ovoga članka dane su u Tablici 1.

Tablica 1.

|  |  |  |  |  |
| --- | --- | --- | --- | --- |
| Vrsta pregleda | Vrsta operacije | Kategorija zrakoplova | | |
| Složeni | Sportsko-rekreativni | Ostali |
| Prvo izdavanje Svjedodžbe o plovidbenosti ili jednakovrijednog dokumenta | Komercijalna | 5.600,00 | 1.400,00 | 2.800,00 |
| Nekomercijalna | 2.800,00 | 700,00 | 1.400,00 |
| Redovno produženje Svjedodžbe o plovidbenosti ili jednakovrijednog dokumenta | Komercijalna | N/P | 700,00 | 1.400,00 |
| Nekomercijalna | N/P | 300,00 | 700,00 |

(3) Naknada iz stavka 1. ovoga članka uplaćuje se prilikom podnošenja zahtjeva za pregled i provjeru plovidbenosti zrakoplova.

Članak 3.

Naknade predviđene odredbama ovoga Pravilnika uplaćuju se u kunama na žiro-račun Hrvatske agencije za civilno zrakoplovstvo (u daljnjem tekstu: Agencija).

Članak 4.

(1) Podnositelj zahtjeva za pregled plovidbenosti zrakoplova osigurava sredstva na ime dnevnica i troškova putovanja osobama ovlaštenim za pregled plovidbenosti zrakoplova.

(2) Iznimno od stavka 1. ovog članka, u slučaju organiziranog pregleda plovidbenosti većeg broja zrakoplova koji se koriste za nekomercijalne operacije, a u svrhu redovnog produženja Svjedodžbe o plovidbenosti ili jednakovrijednog dokumenta, podnositelji zahtjeva za pregled plovidbenosti zrakoplova oslobođeni su plaćanja troškova na ime dnevnica i troškova putovanja ovlaštenim osobama ako najkasnije 15 dana prije početka organiziranog pregleda plovidbenosti zrakoplova dostave zahtjev za pregled plovidbenosti zrakoplova Agenciji.

(3) Agencija objavljuje točnu lokaciju pregleda na svojoj internetskoj stranici 60 dana prije organiziranog pregleda plovidbenosti zrakoplova iz stavka 2. ovoga članka.

Članak 5.

Danom stupanja na snagu ovog Pravilnika prestaje važiti Naredba o visini naknade za izvršeni pregled zrakoplova, zavisno od kategorije, namjene i udovoljavanja posebnim uvjetima (»Narodne novine«, br. 55/09).

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/181
 Urbroj: 530-07-1-1-19-2
 Zagreb, 23. prosinca 2019.

Ministar
 mora, prometa i infrastrukture
 Oleg Butković, v. r.
### NN 5/2020 (15.1.2020.), Pravilnik o stavljanju izvan snage Pravilnika o zahtjevima zajedničkih zrakoplovnih vlasti i upravnim postupcima koji se primjenjuju na komercijalni zračni prijevoz helikopterom

MINISTARSTVO MORA, PROMETA I INFRASTRUKTURE

66

Na temelju članka 149. stavka 2. Zakona o zračnom prometu (»Narodne novine«, broj 69/09, 84/11, 54/13, 127/13 i 92/14) ministar mora, prometa i infrastrukture donosi

PRAVILNIK

O STAVLJANJU IZVAN SNAGE PRAVILNIKA O ZAHTJEVIMA ZAJEDNIČKIH ZRAKOPLOVNIH VLASTI I UPRAVNIM POSTUPCIMA KOJI SE PRIMJENJUJU NA KOMERCIJALNI ZRAČNI PRIJEVOZ HELIKOPTEROM

Članak 1.

Ovim Pravilnikom stavlja se izvan snage Pravilnik o zahtjevima zajedničkih zrakoplovnih vlasti i upravnim postupcima koji se primjenjuju na komercijalni zračni prijevoz helikopterom (»Narodne novine«, broj 103/09 i 42/14).

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/179

Urbroj: 530-07-1-1-19-2

Zagreb, 23. prosinca 2019.

Ministar
 mora, prometa i infrastrukture
 Oleg Butković, v. r.
### NN 5/2020 (15.1.2020.), Pravilnik o izmjenama Pravilnika o energetskom pregledu za velika poduzeća

MINISTARSTVO ZAŠTITE OKOLIŠA I ENERGETIKE

63

Na temelju članka 19. stavka 1. Zakona o energetskoj učinkovitosti (»Narodne novine«, broj 127/14 i 116/18) ministar nadležan za energetiku, donosi

PRAVILNIK

O IZMJENAMA PRAVILNIKA O ENERGETSKOM PREGLEDU ZA VELIKA PODUZEĆA

Članak 1.

U Pravilniku o energetskom pregledu velikih poduzeća (»Narodne novine«, broj 123/15) u članku 3. stavku 2. točka 8. mijenja se i glasi:

»8. velika poduzeća – trgovačka društva koja tijekom poslovne godine prosječno zapošljavaju najmanje 250 osoba i ispunjavaju još jedan od druga dva uvjeta za svrstavanje poduzeća u kategoriju veliko poduzeće u skladu sa zakonom kojim se uređuje računovodstvo poduzetnika.«

Članak 2.

U članku 9. stavku 2. riječ: »pet« zamjenjuje se riječju: »sedam«.

Članak 3.

U članku 11. stavku 3. točka 1. briše se.

Dosadašnje točke 2., 3., 4., 5. i 6. postaju točke 1., 2., 3., 4. i 5.

Članak 4.

U članku 27. stavku 1. alineja 7. briše se.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 310-02/19-01/317

Urbroj: 517-06-2-1-19-1

Zagreb, 20. prosinca 2019.

Ministar
 dr. sc. Tomislav Ćorić, v. r.
### NN 5/2020 (15.1.2020.), Odluka o porezima Grada Virovitice

Grad Virovitica

71

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 30. točke 24. Statuta Grada Virovitice – pročišćeni tekst – (»Službeni vjesnik Grada Virovitice« broj 3/18), Gradsko vijeće Grada Virovitice na 24. sjednici održanoj 22. studenoga 2019. godine, donijelo je

ODLUKU

O POREZIMA GRADA VIROVITICE

I. OPĆA ODREDBA

Članak 1.

Ovom se Odlukom utvrđuju vrste lokalnih poreza, stopa i visina poreza, koji su prihod proračuna Grada Virovitice (u daljnjem tekstu: Grad).

II. VRSTE POREZA

Članak 2.

Gradu pripadaju sljedeći porezi:

1. prirez porezu na dohodak,

2. porez na potrošnju,

3. porez na kuće za odmor.

1. Prirez porezu na dohodak

Članak 3.

Prirez porezu na dohodak plaća se na području Grada sukladno zakonu i podzakonskom aktu kojim se uređuje porez na dohodak te ovoj Odluci.

Člankom 4.

Prirez porezu na dohodak plaća se po stopi od 10 %.

2. Porez na potrošnju

Članak 5.

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima na području Grada.

Članak 6.

Porez na potrošnju plaća se po stopi od 3 %.

3. Porez na kuće za odmor

Članak 7.

Kućom za odmor smatra se svaka zgrada ili dio zgrade ili stan koji se koriste povremeno ili sezonski.

Kućom za odmor ne smatra se gospodarstvena zgrada koja služi za smještaj poljoprivrednih strojeva, oruđa i drugog pribora.

Članak 8.

Porez na kuće za odmor plaća se godišnje, u iznosu od 10,00 kuna po jednom četvornom metru korisne površine kuće za odmor na području Grada.

III. NADLEŽNOST I PRIMJENA PROPISA

Članak 9.

Poslove u vezi s utvrđivanjem, evidentiranjem, nadzorom i naplatom poreza iz članka 2. točke 1. i 2. ove Odluke obavljat će Ministarstvo financija, Porezna uprava, Ispostava Virovitica, dok će poslove u vezi s utvrđivanjem, evidentiranjem, nadzorom i naplatom poreza iz članka 2. točke 3. ove Odluke obavljati upravno tijelo Grada nadležno za financije.

Članak 10.

Za utvrđivanje poreza i naplatu poreza iz ove Odluke, te druga postupovna pitanja primjenjuju se odredbe zakona i drugih propisa kojim je uređen sustav lokalnih poreza i porezni postupak.

IV. PRIJELAZNE I ZAVRŠNE ODREDBE

Članak 11.

Danom stupanja na snagu ove Odluke prestaje važiti Odluka o porezima Grada Virovitice (»Narodne novine« broj 65/17 i 132/17 »Službeni vjesnik Grada Virovitice« broj 8/17 i 13/17).

Članak 12.

Ova Odluka objavit će se u »Narodnim novinama« i »Službenom vjesniku Grada Virovitice«, a stupa na snagu 1. siječnja 2020. godine.

Klasa: 410-01/19-01/07

Urbroj: 2189/01-02-01/04-19-3

Virovitica, 22. studenoga 2019.

GRADSKO VIJEĆE GRADA VIROVITICE

Predsjednica
 Lahorka Weiss, dipl. oec., v. r.
### NN 5/2020 (15.1.2020.), Indeks proizvođačkih cijena industrijskih proizvoda na domaćem tržištu u prosincu 2019.

Državni zavod za statistiku

68

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U PROSINCU 2019.

Indeks proizvođačkih cijena industrijskih proizvoda na domaćem tržištu u prosincu 2019. u odnosu na studeni 2019. iznosi 100,0.

Klasa: 954-02/20-01/01

Urbroj: 555-07-03-20-02

Zagreb, 9. siječnja 2020.

Glavna ravnateljica
 Lidija Brković, v. r.
### NN 5/2020 (15.1.2020.), Odluka o izmjeni Odluke o porezima Općine Promina

Općina Promina

75

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 20. stavka 1. i članka 42. Zakona o lokalnim porezima (»Narodne novine«, broj 115/16 i 101/17) te članka 25. st. 2. Statuta Općine Promina (»Službeni vjesnik Šibensko-kninske županije«, broj 02/18 i 07/18) Općinsko vijeće Općine Promina na 16. sjednici 17. prosinca 2019. god. donosi

ODLUKU

O IZMJENI ODLUKE O POREZIMA OPĆINE PROMINA

Članak 1.

U članku 2. stavak 1. Odluke o porezima Općine Promina (»Službeni vjesnik Šibensko-kninske županije«, broj 11/17 i 14/17) točka 1. se briše.

Dosadašnja točka 2. postaje točka 1., a točka 3. postaje točka 2.

Članak 2.

Naslov odjeljka 1. »Prirez porezu na dohodak« te članci 3. – 6. se brišu.

Odjeljak 2. postaje odjeljak 1., a odjeljak 3. postaje odjeljak 2.

Članak 3.

Ova Odluka stupa na snagu prvoga dana od dana objave u Službenom vjesniku Šibensko-kninske županije, a primjenjuje se od 1. siječnja 2020. godine.

Odluka će se dostaviti Ministarstvu financija – Poreznoj upravi u roku od osam dana od dana donošenja radi objave na mrežnim stranicama Porezne uprave.

Klasa: 410-01/19-01/1

Urbroj: 2182/09-19-1

Oklaj, 17. prosinca 2019.

OPĆINSKO VIJEĆE OPĆINE PROMINA

Predsjednica
 Davorka Bronić, v. r.